KIRJALLINEN KYSYMYS E-3998/00 esittäjä(t): Konstantinos Hatzidakis (PPE-DE) komissiolle. Viivästymiset luonnonmukaisen viljelyn kehittämisessä Kreikassa.



Virallinen lehti nro 187 E , 03/07/2001 s. 0103 - 0104



KIRJALLINEN KYSYMYS E-3998/00 esittäjä(t): Konstantinos Hatzidakis (PPE-DE) komissiolle (21. joulukuuta 2000) Aihe: Viivästymiset luonnonmukaisen viljelyn kehittämisessä Kreikassa Kreikassa toimivan luonnonmukaisten tuotteiden valvonta- ja varmentamiselimen DIO:n laatiman muistion mukaan maatalouden ympäristötoimien (luonnonmukainen viljely) täytäntöönpano, jonka rahoituksesta 75 prosenttia tulee Euroopan unionilta, on huomattavasti viivästynyt. Vaikka kolmivuotisessa ohjelmassa 19982000 edellytettiin 14 000 hehtaarin viljelyä, heinäkuussa 2000 oli luonnonmukaisen viljelyn käytössä vain 3 000 hehtaaria. 1. Mitä tietoja komissiolla on koskien sitä, missä laajuudessa maatalouden ympäristötoimia on tähän mennessä pantu täytäntöön? 2. Mikä on toisesta yhteisön tukikehyksestä luonnonmukaisen viljelyn tukemiseen Kreikassa varattujen määrärahojen suuruus, ja mikä osa näistä määrärahoista on tähän mennessä otettu käyttöön Kreikassa? 3. Mistä kuvatut viivästymiset johtuvat ja mitä seurauksia niillä tulee olemaan? Franz Fischlerin komission puolesta antama vastaus (16. helmikuuta 2001) Kreikan esittämä, ympäristönsuojelun vaatimusten ja maaseutuympäristön hoidon vaatimusten kanssa sopusointuisista maatalouden tuotantomenetelmistä 30 päivänä kesäkuuta 1992 annetun neuvoston asetuksen (ETY) N:o 2078/92(1) mukainen alkuperäinen luonnonmukaista maataloutta koskeva ohjelma hyväksyttiin vuoden 1995 heinäkuussa 6000 hehtaarille. Ohjelman muutetussa versiossa (1998) pinta-alaa lisättiin 14 000 hehtaarilla. Tämä versio hyväksyttiin tammikuussa 1999. Näistä 20 000:sta ohjelmaan sisältyvästä hehtaarista maanviljelijät sitoutuivat maatalouden ympäristösitoumusten mukaisesti viljelemään luonnonmukaisesti vuoden 1999 loppuun asti 9 332 hehtaaria. Luonnonmukaista maataloutta koskevan ohjelman alkuperäisen ja muutetun version talousarvio kaudelle 19951999 on 13,7 miljoonaa euroa ja tuensaajien maksuerät 31. joulukuuta 1999 asti noin 7,4 miljoonaa euroa. Lisäksi on täsmennettävä, että yhteisön määrärahat tälle ohjelmalle eivät sisälly yhteisön toiseen tukikehykseen. Yhteisen maatalouspolitiikan liitännäistoimenpiteet, joihin maatalouden ympäristöohjelma kuuluu, osarahoitetaan Euroopan maatalouden ohjaus- ja tukirahaston (EMOTR) tukiosastosta. Edellä esitettyjen tietojen perusteella komissio katsoo, että asetuksen (ETY) N:o 2078/92 mukainen Kreikan luonnonmukaista maataloutta koskeva ohjelma ei ole viivästynyt merkittävästi, etenkin kun otetaan huomioon, että asetuksen muutettu versio hyväksyttiin vasta tammikuussa 1999, mikä rajoitti sen toteuttamisen (maatalouden ympäristösitoumusten toteuttamisjakson) käytännössä yhteen satovuoteen. Tosiasiassa parlamentin jäsenen mainitsema kolmivuotinen ohjelma kesti siis vain vajaan vuoden. Lisäksi on mainittava, että ohjelman pääasiallisena tavoitteena ei ole toimittaa markkinoille luonnonmukaisesti viljeltyjä tuotteita, mistä todellisuudessa huolehtivat vaatimusten mukaisuutta arvioivat elimet, vaan pikemminkin auttaa yhteiskuntaa ympäristön suojelemisessa, mikä on myös asetuksen (ETY) N:o 2078/92 tavoite. Näiden kahden tavoitteen yhdistäminen tekee tuensaajien valinnan entistä vaativammaksi ja tarkemmaksi. (1) EYVL L 215, 30.7.1992.